ฉบับร่าง:เจ้าชายการ์โลสแห่งบูร์บง-ซิซิลีทั้งสอง

เจ้าชายการ์โลสแห่งบูร์บง-ซิซิลีทั้งสอง (พระนามเต็ม: การ์โลส มาเรีย ฟรานเชสโก ดี อัสซีซี พาสควัง แฟร์ดีนันโด อันโตนีโอ ดี ปาโดวา ฟรานเชสโก ดี เปาลา อังฟองโซ อันเดรอัส อเวลีโน ทานกราดี; 10 พฤศจิกายน พ.ศ. 2413 – 11 พฤศจิกายน พ.ศ. 2492) ทรงเป็นเจ้าชายแห่งอิตาลี สายราชวงศ์บูร์บง-ซิซิลีทั้งสอง และทรงเป็นพระบรรพบุรุษในสมเด็จพระราชาธิบดีเฟลิเปที่ 6 แห่งสเปน รัชกาลปัจจุบัน

**พระประวัติ**
พระองค์ประสูติเมื่อปี พ.ศ. 2413 เป็นพระโอรสพระองค์รองใน เจ้าชายอังฟองโซ เคานต์แห่งกาแซร์ตา กับ เจ้าหญิงมารีอา อันโตนีตาแห่งบูร์บง-ซิซิลีทั้งสอง ทรงเป็นพระราชปนัดดา (เหลนตาทวด) ในพระเจ้าฟรานซิสที่ 1 แห่งซิซิลีทั้งสอง นอกจากนี้ พระองค์ยังสืบสายพระโลหิตมาจาก จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ พระองค์ทรงมีพระพี่น้องร่วมพระครรภ์ คือ เจ้าชายแฟร์ดีนันด์ ปิอุส ดยุกแห่งกัสโตร , เจ้าชายฟรันเชสโก ดี เปาลาแห่งบูร์บง-ซิซิลีทั้งสอง , เจ้าหญิงมารีอา อิมมาโคลาตาแห่งบูร์บง-ซิซิลีทั้งสอง (พ.ศ. 2417 - พ.ศ. 2490) , เจ้าหญิงมาเรีย คริสตินาแห่งบูร์บง-ซิซิลีทั้งสอง , เจ้าหญิงมารีอา ดิ กราเซียแห่งบูร์บง-ซิซิลีทั้งสอง , เจ้าหญิงมารีอา จูเซปปินาแห่งบูร์บง-ซิซิลีทั้งสอง , เจ้าชายเกนนาโรแห่งบูร์บง-ซิซิลีทั้งสอง , เจ้าชายแรนีเอรี ดยุกแห่งกัสโตร , เจ้าชายฟิลิปแห่งบูร์บง-ซิซิลีทั้งสอง , เจ้าชายฟรันซิสโก ดี อัสซีซีแห่งบูร์บง-ซิซิลีทั้งสอง และ เจ้าชายกาบรีเอลแห่งบูร์บง-ซิซิลีทั้งสอง 
ในฐานะเจ้านายฝ่ายหน้า ทรงรับราชการทหาร ในกองทัพสเปนในช่วงสงครามสเปน–สหรัฐ และได้รับเครื่องราชอิสริยาภรณ์ทหารมาเรีย คริสตินา และทรงมียศทางทหารที่จ่าสิบเอก
เมื่อวันที่ 14 กุมภาพันธ์ พ.ศ. 2444  ณ กรุงมาดริด ทรงเสกสมรสกับมารีอา เด ลัส เมร์เซเดส เจ้าหญิงแห่งอัสตูเรีย (พระราชธิดาในพระเจ้าอัลฟอนโซที่ 12 แห่งสเปน และ มารีอา คริสทีนาแห่งออสเตรีย) และเป็ยพระเชษฐภคินีในพระเจ้าอัลฟอนโซที่ 13 แห่งสเปน หนึ่งสัปดาห์ก่อนเสกสมรส ในวันที่ 7 กุมภาพันธ์ พระองค์ได้รับบรรดาศักดิ์เป็นอินฟานเตแห่งสเปน ทั้ง 2 พระองค์ มีพระบุตรคือ
*อินฟันเตอัลฟอลโซ ดยุกแห่งกาลาเบรีย
*อินฟันเตแฟร์นันโด
*เจ้าหญิงอีซาเบล อังฟองซาแห่งบูร์บง-ซิซิลีทั้งสอง
ต่อมาพระชายาพระองค์แรก สิ้นพระชนม์ไปในปี พ.ศ. 2447 จากการประสูติกาลพระบุตร
พระองค์และพระชายาพระองค์ที่ 2
การเสกสมรสครั้งที่ 2 เกิดขึ้นเมื่อวันที่ 16 พฤศจิกายน พ.ศ. 2450 กับเจ้าหญิงลูอีซแห่งออร์เลอ็อง โดยมีพระบุตรจากการเสกสมรสครั้งที่ 2 คือ
*เจ้าชายการ์โลสแห่งบูร์บง-ซิซิลีทั้งสอง
*เจ้าหญิงมารีอา เด ลอส โดโลเรสแห่งบูร์บง-ซิซิลีทั้งสอง
*เจ้าหญิงมารีอา เด ลาส เมร์เซเดสแห่งบูร์บง-ซิซิลีทั้งสอง (พระราชมารดาในสมเด็จพระราชาธิบดีฆวน การ์โลสที่ 1 แห่งสเปน) 
*เจ้าหญิงมารีอา เด ลา เอสเปรันซาแห่งบูร์บง-ซิซิลีทั้งสอง
ผู้สืบสายพระโลหิตของพระองค์อาทิ สมเด็จพระราชาธิบดีฆวน การ์โลสที่ 1 แห่งสเปน , สมเด็จพระราชาธิบดีเฟลิเปที่ 6 แห่งสเปน , เจ้าชายปีเตอร์แห่งเซอร์เบีย รวมทั้ง เจ้าชายฟิลิป เจ้าชายรัชทายาทแห่งยูโกสลาเวีย

**โตแย้งในฐานะพระประมุขแห่งราชวงศ์**
ตราอาร์มประจำพระองค์
หลังจากพระองค์สิ้นพระชนม์ ตำแหน่งประมุขของราชวงศ์บูร์บง-ซิซิลีทั้งสอง ถูกอ้างสิทธิ์โดยอินฟันเตอัลฟอลโซ ดยุกแห่งกาลาเบรีย พระโอรสของพระองค์ และ เจ้าชายแรนีเอรี ดยุกแห่งกัสโตร พระอนุชาของพระองค์ และยังคงเป็นที่ถกเถียงกันระหว่างทั้ง 2 พระองค์ โดยอินฟันเตอัลฟอลโซทรงอ้างว่า พระบิดาของพระองค์ เป็นพระอนุชาพระองค์ร้อง ขณะที่เจ้าชายอ็องรี ทรงยืนยันถึงการอ้างสิทธิ์ของเจ้าชายแรนีเอรี ในฐานะพระอนุชา โดยอ้างเจ้าชายการ์โลส ทรงสละสิทธิ์ทุกประการรวมทั้งผู้สืลสายพระโลหิตไปในปี พ.ศ. 2444 โดยเมื่อเจ้าชายการ์โลส ทรงเสกสมรสกับ มารีอา เด ลัส เมร์เซเดส เจ้าหญิงแห่งอัสตูเรีย เคานต์แห่งปารีสทรงตระหนักดีว่าการอ้างสิทธิ์ในบัลลังก์ฝรั่งเศสของพระองค์ ขึ้นอยู่กับความถูกต้องของการสละราชบัลลังก์ในปี พ.ศ. 2256 ของพระเจ้าเฟลิเปที่ 5 แห่งสเปน เพื่อประโยชน์ของราชวงศ์ออร์เลอ็อง

**อ้างอิง**
Boletín Oficial del Estado
*Boletín Oficial del Estado
*Boletín Oficial del Estado
*Boletín Oficial del Estado
2492
หมวดหมู่:ราชวงศ์บูร์บง-ซิซิลีทั้งสอง
หมวดหมู่:เจ้าชายบูร์บง-ซิซิลีทั้งสอง
หมวดหมู่:ทหารชาวอิตาลี